नई दिल्ली : लोकसभा में सत्ता और विपक्ष के बीच तीखी नोक-झोंक जारी है। राहुल गांधी ने सदन में आक्रामक तौर पर राफेल डील का मुद्दा उठाया तो अरुण जेटली ने हेराल्ड हाउस और अगस्ता वेस्टलैंड पर कांग्रेस को घेरा।
अरुण जेटली ने सदन में बोलते हुए कहा, "राफेल पर राहुल गांधी लगातार झूठ बोल रहे हैं। उन्हें तथ्यों की जानकारी नहीं है। प्रक्रिया के तहत ही राफेल सौदा हुआ है। देश की सुरक्षा के लिए राफेल चाहिए था। वायुसेना ने राफेल की मांग की थी। छह महीने से हम राफेल पर सिर्फ झूठ सुन रहे हैं।"
जेटली ने कांग्रेस पर जोरदार प्रहार करते हुए कहा कि यूपीए सरकार फैसला ही नहीं कर पाती थी। उसने देश की सुरक्षा के साथ खिलवाड़ किया है। कुछ परिवारों को सिर्फ पैसे का गणित समझ में आता है। तीन घोटाले में एक ही परिवार का नाम क्यों आ रहा है।
यह भी पढ़ें :